**ELSZÁMOLHATÓ KÖLTSÉGEK**

**a 2025. évi országos közfoglalkoztatási programok esetén, a KTK rendszer költség jogcímei alapján**

1. **Bérköltség**
2. Közfoglalkoztatási bér
3. Közfoglalkoztatási bérhez kapcsolódó szociális hozzájárulási adó
4. **Működési célú költségek**
5. **Munkaruha és egyéni védőeszköz költsége**

* Munkaruha, védőruházat és egyéni védőeszköz (ideértve a védőitalt is) költsége és a kapcsolódó szállítási költsége, a közfoglalkoztató nevére kiállított számla alapján. A bizonyíthatóan szabadban végzett fizikai munka végzése esetén két garnitúra munkaruházat beszerzése és elszámolása engedélyezett.
* Egyéni védőeszköz (pl.: kézfertőtlenítő, szájmaszk, stb.).

1. **Munkába járással kapcsolatos utazási költség foglalkoztatót terhelő költsége**

* A munkába járással kapcsolatos utazási költségtérítésről szóló 39/2010. (II. 26.) Korm. rendelet szerinti költségtérítés.
* A kerékpárral történő munkába járás 18 Ft/km összeggel, maximum 10 000 Ft/fő/hó erejéig támogatható, illetve a költségtérítés elszámolása a településhatár figyelembevételével történhet.

1. **Munkásszállítás költsége (közfoglalkoztatottak szállítási költsége)**

* A munkásszállításhoz használt jármű üzemeltetésének költsége (ideértve: gépjárművezető bére, üzemanyag, szervizelés, stb.). A járművet vezető személy bérköltsége csak abban az esetben számolható el, amennyiben közfoglalkoztatási jogviszonyban áll.
* A céges autó fenntartási, karbantartási költsége nem támogatott, kivéve, ha a céges autót igazolható módon munkásszállításra használja a közfoglalkoztató. Ebben az esetben is csak a szállítással ténylegesen összefüggő költségek támogathatóak a működési célú költségek között „munkásszállítás költsége” jogcímen. Ilyen lehet az üzem és kenőanyag költsége, valamint a karbantartási számlán szereplő összeg 5% -a.

1. **Foglalkozás-egészségügyi vizsgálat térítési díja**

* Foglalkoztathatósági szakvélemény költsége a 33/1998. (VI.24.) NM rendelet 16/B. § figyelembe vételével.
* Indokolt esetben az egyéb foglalkozás-egészségügyi vizsgálatok díja.
* Speciális munkakörök esetében a munkaköri alkalmassági vizsgálat költsége.

1. **Anyagköltség**

* Munkaeszközök, gépek, eszközök üzemeltetéséhez szükséges üzem- és kenőanyagok, alkatrészek.
* Vetőmag, növényvédőszer, növendék-, hízó-, és egyéb állatok, takarmány.
* A programban végzett tevékenységhez kapcsolódó anyagok, segédanyagok.

1. **Egyéb költség**

* A 200 000 Ft egyedi beszerzési értéket meg nem haladó tárgyi eszköz bekerülési értéke: a közfoglalkoztatottak munkavégzéséhez, valamint a programban végzett tevékenységhez nélkülözhetetlen eszközök (minden gép, készülék, szerszám vagy berendezés, amelyet a munkavégzés során alkalmaznak, vagy azzal összefüggésben használnak) üzembe helyezéséig az eszközök beszerzésével, előállításával, üzembe helyezésével, használatba vételével kapcsolatban felmerült költségek (tervezési díj, szállítási költség, a beszerzéshez közvetlenül kapcsolódó vállalkozási díj – különösen, ha jogszabály írja elő szakember közreműködését /pl. gáz vagy elektromos hálózat szerelés/, vagy a szavatossági jogok, illetve a garanciális jogok gyakorlásának feltétele a szakember által történő üzembe helyezés).
* Közüzemi díjak, amennyiben azok kizárólag a közfoglalkoztatási programhoz kapcsolódnak, a fel nem osztható költségek tekintetében, többes használat alapján a közfoglalkoztatási tevékenységhez kapcsolódóan egyedi fogyasztásmérés alapján (víz, gáz, villamos energia).
* A hatósági engedélyek költségei, amennyiben a program során a közfoglalkoztató – elősegítve a piacon való megjelenést – olyan termékeket állít elő, amelyekhez különböző hatósági engedélyek szükségesek.

1. **Szervezési költség**

* Számítógépek, szoftverek, fénymásolók bérlésének költsége.
* Nyomtatók bérlésének, nyomtatópatronok beszerzésének költsége.
* Céges autóba szervezéshez és ellenőrzéshez felhasznált üzemanyag.
* Irodaszerek, fénymásoló papír.
* Munkavezetők részére egyszerű, alapfunkciókra alkalmas feltöltő kártyás telefon legfeljebb 10 000 Ft/db összegben számolható el, vagy flottában történő használatra, előfizetéses telefonkészülék esetén a telefon költsége legfeljebb 8 000 Ft/db összegben kerülhet támogatásra. Feltöltő kártyás készülék esetén havi legfeljebb 2500 Ft összegű kártya, míg flottás készülék esetében legfeljebb bruttó 2500 Ft/hó előfizetési díj számolható el.
* A postaköltség nem támogatott, kivéve a közfoglalkoztatási jogviszony létesítésével és megszüntetésével kapcsolatos dokumentumok postázásának költsége, amennyiben ilyen felmerül (kizárólag a szükséges bélyeg és boríték, de elsőbbségi küldemény, vagy ajánlott küldemény díja nem), valamint a munkaruha postaköltsége.

1. **Felhalmozási célú költség**

* A 200 000 Ft-ot meghaladó egyedi beszerzési értékű tárgyi eszköz bekerülési értéke: a közfoglalkoztatottak munkavégzéséhez, a programban végzett tevékenységhez nélkülözhetetlen eszközök üzembe helyezéséig az eszköz beszerzésével, előállításával, üzembe helyezésével, használatba vételével kapcsolatban felmerült költségek (tervezési díj, szállítási költség, a beszerzéshez közvetlenül kapcsolódó vállalkozási díj – különösen, ha jogszabály írja elő szakember közreműködését /pl. gáz vagy elektromos hálózat szerelés/, vagy a szavatossági jogok, vagy a garanciális jogok gyakorlásának feltétele a szakember által történő üzembe helyezés).

**Az eszköz bekerülési értéke (az üzemebe helyezésig felmerült összes költség) nem haladhatja meg a 400 000 Ft-ot.**

A közfoglalkoztatásban tervezett tevékenységhez szorosan kapcsolódó szolgáltatás vásárlása, vagy engedélyezés (csak olyan szolgáltatás vásárlása engedélyezett, amely olyan tevékenységre irányul, ami közfoglalkoztatottakkal nem elvégezhető (pl. építőipari kivitelezés, gázszerelés, villanyszerelés, stb.).

Budapest, 2024. október „ .”

Közfoglalkoztatási Helyettes Államtitkárság